cy en de cy cy cy fr cy en en de cy cy cy fr cy en en en es tl en en cy kw cy en cy cy cy fa kw cy cy cy cy cy cy cy cy en cy cy cy de cy de ast cy cy cy de cy cy ast cy cy cy de cy cy ast cy cy cy de cy en cy de nb cy cy cy cy cy cy tr cy cy cy en cy cy cy cy cy en cy cs cy cy cy cy en cy es cy ceb cy fr pl hbs_lat hbs_lat cy cy
Canolfan Peniarth - Prifysgol Cymru Y Drindod Dewi Sant, Canolfan Peniarth, Tric a Chlic, gynllun ffoneg synthetig, Cyfnod Sylfaen, Llyfrau Cymraeg
Hyfforddiant Iaith Gwe a Rhyngweithiol Tric a Chlic Adnoddau Iaith Amser Stori Apiau
Amdanom Cysylltu Digwyddiadau Awduron Ysgolion
O'r diwedd wele gynllun ffoneg synthetig gwreiddiol a deniadol yn y Gymraeg.
Felly, beth yw ffoneg sythetig?
Hanfod cynllun ffoneg synthetig yw addysgu sain llythrennau, yna cyfuno'r seiniau (adeiladu) i ddarllen a segmentu seiniau (torri) i sillafu.
Dechreuodd Eirian ei gyrfa yn ei milltir sgwâr fel Pennaeth Adran Anghenion Dysgu Ychwanegol Ysgol Uwchradd Tregaron. Wedi treulio tair blynedd ar ddeg yno symudodd i dde Cymru i weithio gydag Awdurdod Addysg Gwent ac â Thorfaen maes o law yn dilyn ad-drefnu llywodraeth leol. Ei phrif swyddogaeth oedd fel Athrawes Fro Ymgynghorol Cymraeg Mamiaith ond cyfrannodd at hefyd i nifer o bwyllgorau a grwpiau ffocws a bu'n hyfforddi yn genedlaethol o dan adain CBAC ynghyd â chreu deunyddiau i wahanol sefydliadau megis Adran Addysg y BBC.
Yn ystod y cyfnod hwn cafodd gyfle i fynychu nifer o gyrsiau a chynadleddau yn benodol ar ddulliau addysgu darllen gan addasu nifer o gynlluniau i'r Gymraeg. Wedi iddi ymddeol yn rhannol, tynnodd ar y profiadau hyn i greu cynllun Tric a Chlic. Bu cyhoeddi'r cynllun yn fodd iddi wireddu uchelgais gan ei bod yn credu mai'r dull mwyaf effeithiol o addysgu darllen cynnar yw trwy gyfrwng ffoneg synthetig.
Mae galw cynyddol arni erbyn hyn gan Awdurdodau Addysg Lleol ac ysgolion unigol, i hyfforddi athrawon a chynorthwywyr ar strategaethau'r cynllun.
Beth yw Tric a Chlic?
Cynllun ffoneg synthetig, systematig a dilyniadol i'r Cyfnod Sylfaen.
Cynllun yw hwn sy'n addysgu sgiliau ffoneg synthetig sy'n sail i addysgu darllen ac sydd felly yn:
addysgu sŵn a ffurf llythrennau
addysgu strategaethau adeiladu i ddarllen geiriau a thorri geiriau i sillafu
annog rhuglder a mynegiant wrth ddarllen o'r dechrau un
cynnig dulliau addysgu rhyngweithiol
atgyfnerthu'r camau yn rheolaidd
symud yn gyflym o un cam i'r llall
Pam y Teitl, Tric a Chlic?
Yn syml, mae tric mewn rhai geiriau ac mae angen clic y camera i gofnodi geiriau aml ddefnydd yn y cof.
Mae yna 4 lefel i Tric a Chlic
Ym mhecyn Cam 1 cyflwynir geiriau cytsain, llafariad, cytsain. Ceir:
28 o lyfrau (6 o bob un)
Cardiau - llun a gair, cardiau darllen a stribedi darllen.
Llawlyfr - mae'r llawlyfr yn eich arwain chi gam wrth gam drwy'r rhaglen.
Cd rom - mae'r adnoddau ar y cd yn cynnwys taflenni asesu, tystysgrifau, gweithgareddau ychwanegol, cymorth i rieni a llawer mwy y gellir eu hargraffu eich hun.
Pecyn o gardiau fflach yr wyddor Gymraeg.
Ym mhecyn Cam 2 cyflwynir geiriau cytsain, llafariad, cytsain, cytsain a chytsain, cytsain, llafariad, cytsain:
6 o lyfrau (6 o pob un)
Cardiau - llun a gair, cardiau darllen a stribedi darllen.
Llawlyfr - mae'r llawlyfr yn eich arwain chi gam wrth gam drwy'r rhaglen.
Cd rom - mae'r adnoddau ar y cd yn cynnwys taflenni asesu, tystysgrifau, gweithgareddau ychwanegol, cymorth i rieni a llawer mwy y gellir eu hargraffu eich hun.
Pecyn o gardiau fflach yr wyddor Gymraeg.
Ym mhecyn Cam 3 cyflwynir geiriau cytsain, llafariad, cytsain, ceir:
10 o lyfrau (6 o pob un)
Cardiau - llun a gair, cardiau darllen a stribedi darllen.
Llawlyfr - mae'r llawlyfr yn eich arwain chi gam wrth gam drwy'r rhaglen.
Cd rom - mae'r adnoddau ar y cd yn cynnwys taflenni asesu, tystysgrifau, gweithgareddau ychwanegol, cymorth i rieni a llawer mwy y gellir eu hargraffu eich hun.
Pecyn o gardiau fflach yr wyddor Gymraeg.
Cyflwyniad pwerbwynt yw Cam 4, o'r enw Pytiau Pwerus, sy'n cynnig syniadau ar sut i weithredu strategaeth Tric a Chlic mewn dysgu dydd i ddydd.
Hyfforddiant Tric a Chlic
Os hoffech dderbyn hyfforddiant ar gynllun Tric a Chlic gan Eirian Lloyd Jones - awdures y cynllun, llenwch y ffurflen isod os gwelwch yn dda. Cynigir yr hyfforddiant canlynol:
Rhif Ffôn yr Ysgol:
Dewiswch ba opsiwn hyfforddiant:
-- Dewis -- Hyfforddiant cychwynnol i ysgolion unigol neu glwstwr o ysgolion, ac wedi hynny, os dymunir Hyfforddiant dilynol i ysgolion unigol, lle rhoddir arweiniad a chefnogaeth ar lawr y dosbarth
Cliciwch y bocs hwn os nad ydych eisiau derbyn gwybodaeth am gynnyrch yn y dyfodol.
Roedd galw mawr am gynllun i addysgu sgiliau ffoneg synthetig ac mae'r cynllun yma wir wedi ateb y galw. Mae'r cynllun yn boblogaidd ymysg staff a disgyblion oherwydd bod modd ei ddefnyddio efo dosbarthiadau cyfan ac efo grwpiau ffocws. Mae'n gynllun cynhwysfawr a chanddo strwythur pendant a chyfarwyddiadau clir. Edrychwn ymlaen at weld sgiliau plant yn cynyddu ymhellach wrth i ni ddilyn y cynllun newydd yma.
April Wiggins, Pennaeth Ysgol Gymraeg y Fenni
Cysylltu Gyda Canolfan Peniarth
Canolfan Gyhoeddi Prifysgol Cymru Y Drindod Dewi Sant
© Hawlfraint 2015 Canolfan Peniarth, Prifysgol Cymru Y Drindod Dewi Sant, Campws Caerfyrddin, SA31 3EP | Rhif ffôn: 01267 676772